Hymyilevä mies

Hymyilevä mies é un filme finlandés de 2016 dirixido por Juho Kuosmanen. É unha coprodución entre Finlandia, Suecia e Alemaña. Estreouse no Festival Internacional de Cinema de Cannes de 2016, onde gañou o premio Un Certain Regard. Foi escollido como candidato de Finlandia para o Óscar ó mellor filme en lingua non inglesa na 89ª edición dos premios, mais finalmente non foi nomeado.

 Sinopse 
Ano 1962: Olli Mäki é un boxeador afeccionado da cidade de Kokkola convertido en profesional que, mentres asiste a unha voda, se namora da súa amiga Raija. Viaxan a Helsinqui onde o seu representante Elis Ask está a preparar o gran salto de Olli: unha loita polo título de campión de peso pluma da Asociación Mundial de Boxeo contra o recoñecido boxeador estadounidense Davey Moore no Estadio Olímpico de Helsinqui. A pelexa será un dos eventos máis importantes da historia do deporte finlandés, aínda que a maioría da xente, incluído Olli, son escépticos: os rexistros de Moore superan con moito aos de Olli.

 Personaxes 
 Jarkko Lahti como Olli Mäki
 Oona Airola como Raija Jänkä
 Eero Milonoff como Elis Ask
 John Bosco Jr. como Davey Moore

Os auténticos Olli e Raija Mäki aparecen brevemente ao final do filme, cando Raija mira cara a eles e pregunta a Olli: "coidas que seremos coma eles cando sexamos vellos?".Finnish Boxing Movie ‘Olli Maki’ Serves Up Surprising Quirk With its Punches

 Notas 

 Véxase tamén 
 Outros artigos 
 Filmes de Finlandia propostos ó Óscar ó mellor filme internacional
 Filmes propostos ó mellor filme internacional na 89ª edición dos Óscar

 Ligazóns externas 


Categoría:Filmes de 2016
Categoría:Filmes en lingua finesa
Categoría:Filmes de Suecia
Categoría:Filmes de Alemaña
Categoría:Filmes de Finlandia
Categoría:Filmes dirixidos por Juho Kuosmanen
Categoría:Filmes de deporte
Categoría:Filmes ambientados en 1962
Categoría:Filmes ambientados en Finlandia
Categoría:Filmes en branco e negro